ผมเคยเป็นโรคซิฟิลิสครับ แต่ได้รับการรักษาจนผลเป็น1:1 และไม่เคยมีพฤติกรรมเสี่ยงมาเลยตั้งแต่ตรวจเจอครับ แต่พอไปตรวจที่คลีนิคผลปรากฏว่ายังขึ้นเป็น positive มันเป็นยังไงครับคุณ
สวัสดีค่ะ โรคซิฟิลิสคือโรคติดต่อทางเพศสัมพันธ์ที่เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาโดยการตรวจวินิจฉัยซิฟิลิซนั้นจะมี 2 ประเภทคือตรวจคัดกรองกับตรวจยืนยัน การตรวจคัดกรองจะดีตรงที่ใช้ติดตามการรักษาได้ (คือค่า 1:1 ที่กล่าวมา) ส่วนการตรวจยืนยันนั้น ถ้าขึ้นเป็นบวกคือ positive แล้ว มักจะอยู่ไปตลอดชีวิตไม่เปลี่ยน แม้จะรักษาหายไปแล้ว ดังนั้นคงต้องดูด้วยว่าเป็นค่าเลือดชนิดใดค่ะ